作者:張可久
標題:正宮・醉太平湖上
內容:洗荷花過雨，浴明月平湖，暮雲樓觀景模糊。蘭舟棹舉，溯涼波似泛銀河去，對清風不放金盃住，上雕鞍誰記玉人扶？聽新聲樂府。無題塵蒙了鏡臺，粉淡了香腮，不提防今夜故人來。你將我左猜，小冤家怕不道心兒裡愛，老妖精拘管的人來煞，村馮魁割捨得柱兒頦，遠鄉了秀才。人皆嫌命窘，誰不見錢親？水晶環入麵糊盆，才沾粘便滾。文章糊了盛錢囤，門庭改做迷魂陣，清廉貶入睡餛飩，胡蘆提倒穩。陶朱公釣船，晉處士田園，潛居水陸脫塵緣，比別人慮遠。賢愚參雜隨時變，醉醒和哄迷歌宴，清濁混沌待殘年，休呆波屈原！。